Eskom waarsku oor hoë risiko vir beurtkragArgieffoto. Eskom het Dinsdag gesê die risiko vir beurtkrag bly hoog. Die kragvoorsiener het die afgelope paar dae gewaarsku dat die risiko vir beurtkrag hoog is, maar het gesê dit kon tot dusver vermy word danksy sommige krageenhede wat weer aan die werk is. “Beurtkrag sal slegs ingestel word indien dit absoluut nodig is,” het die kragvoorsiener vanoggend gesê. Dít volg nadat Eskom gesukkel het om die mas op te kom en in Februarie genoodsaak is om beurtkrag in te stel om te verhoed dat die kragstelsel geheel en al ineenstort en die hele land sonder elektrisiteit gelaat word. Eskom het inwoners en ondernemings gemaan om elektrisiteit spaarsamig te gebruik.